Давлат тиббий суғуртаси жамғармаси методология бўлими томонидан 
2025 йил 24-28 ноябрь кунлари амалга оширилган ишлар
ҲИСОБОТИ

1. Бўлимга “ijro.gov.uz” ижро интизоми идоралараро ягона электрон тизими орқали келиб тушган ҳужжатларга ўз вақтида ва тўлиқ жавоб берилди ҳамда берилган топшириқлар бажарилди. 
2. Соғлиқни сақлаш вазирлиги, Давлат ахборот тизимларини яратиш 
ва қўллаб қувватлаш бўйича ягона интегратор “UZINFOCOM” га  “Бириктирилган аҳоли ёш-жинс коэффициентлари” ҳамда “Шифохонадан чиқарилган беморнинг  статистик картаси” 066-х/шаклини янгилаш ҳамда Жамғарма тасарруфидаги “MedExpress” электрон ахборот таҳлил тизимига интеграция қилган ҳолда маълумотларни узлуксиз етказилиши бўйича ҳамкорликда ишлар олиб борилмоқда.
3. [bookmark: _GoBack]ССВ ҳамда Лойиҳалар маркази томонидан “Давлат тиббий суғуртаси қонуни лойиҳаси” мавзусида ташкиллаштирилган учрашувларда жамғарма томонидан бириктирилган масъул ишчи гуруҳ аъзоси сифатида қатнашиб келинмоқда.
4. Жамғарма раҳбарияти томонидан ZOOM платформаси орқали ташкиллаштирилган умумий аппарат йиғилишида иштирок этилди.
5. Жамғарманинг 2025 йил 23 сентябрдаги аппарат йиғилиши баёнида белгиланган вазифалар ижросини таъминлаш юзасидан ҳудудий бўлинмалари иш фаолиятларининг кунлик ҳисоботлари жамланмоқда ҳамда таҳлил қилинмоқда.
6. ССВнинг 17 сон буйруғи иловалари асосида юритиладиган ҳисобот жадвалларини тўлдириш ва жамлаш, ССВнинг 67а сонли буйруғи асосида тиббиёт муассасаларида ўтказилган ўрганишлар маълумотномасини шакллантириш ва муассаса фаолиятини баҳолаш юзасидан ҳудудий бўлинма мутахассисларига ва тиббиёт муассаса масъулларига онлайн методологик кўрсатма ва маслаҳатлар бериб борилмоқда.
7. Бирламчи тиббий санитария ёрдами кўрсатувчи оилавий поликлиникалар фаолиятини хусусий ташкилот томонидан олиб борилишини    ташкиллаштиришда қўллаш учун услубий  Қўлланма ишлаб чиқилди.
8. Бирламчи тиббий санитария ёрдами кўрсатувчи оилавий поликлиникаларнинг аҳолига кафолатланган хажмдаги тиббий хизматларни кўрсатишнинг тўлиқ хронометражи ишлаб чиқилди.
9. Жамғарма ва Қозоғистон Республикаси суғурта компанияси билан имзоланган меморандиум асосида. Хамкорлик алоқалари юзасидан, Қозоғистон суғурта компанияси мутахассислари томонидан берилган саволларга жавоблар берилди (онлайн).
10. Кореянинг Миллий тиббий суғурта хизмати NHIS делегацияси билан Жамғармада бўлиб ўтган учрашувда иштирок этилди ва делегация аъзоларининг Тошкент шаҳар Учтепа тумани марказий кўп тармоқли поликлиникага қилган ташрифида ҳамроҳлик қилинди. 
11. Ўзбекистон Республикаси Вазирлар Махкамасининг “Давлат ва нодавлат тиббиёт ташкилотларида Ўзбекистон Республикаси Давлат бюджети маблағлари ҳисобидан тиббий ёрдам кўрсатиш тартиби тўғрисида”ги буйруғига мувофиқ “Имтиёзли тоифага кирувчи шахсларни Давлат бюджети маблағлари ҳисобидан даволаш харажатларини қоплаш” тўғрисида низом лойиҳаси тайёрланмоқда.
12. Самарқанд шаҳар туғруқ комплексларининг 2023-2025 йилда даволанган беморлар тўғрисидаги хисоботлари тахлил қилиниб, раҳбариятга тақдим қилинди.

